નડિયાદઃ જનસેવા એ જ પ્રભુસેવા એવા માનવતાના મંદિરનું બિરુદ મેળવનાર સંતરામ મંદિર નડિયાદમાં 60 વર્ષ પૂર્વે સદ્વિચાર સમિતિ નડિયાદ દ્વારા દરદી રાહત કેન્દ્રના નામથી દ્વારકાના જગદ્ગુરુ શંકરાચાર્ય મહારાજ, અગ્નિહોત્રી શુકદેવપ્રસાદજી, ડો. રસિકભાઈની ઉપસ્થિતિમાં નાનકડી રૂમમાં રાહતદરના દવાખાના સ્વરૂપે પ્રારંભ કરવામાં આવ્યો હતો, જે આજે સંતરામ નેત્ર ચિકિત્સાલય, સંતરામ સોનોગ્રાફી વિભાગ, સીટીસ્કેન વિભાગ, એક્સ-રે વિભાગ, દવાખાનું, દાંતનો વિભાગ જેવા અનેક વિભાગોમાં વટવૃક્ષસમાન બની ગયું છે. સુખસાગર, પ્રાતઃસ્મરણિય યોગીરાજ અવધૂત શ્રી સંતરામ મહારાજની અખંડ જ્યોતિના શુભાશીર્વાદ સાથે વર્તમાન મહંત રામદાસજી મહારાજની નિશ્રામાં સેવાકીય પ્રવૃત્તિ વેગવંતી બની રહી છે.